cyanic-selkie/wikianc huggingface dataset:
জাফরান
বিবরণ
alt=Saffron Flowers|থাম্ব| জাফরান ফুল চাষকৃত জাফরন ক্রোকাস, ক্রোকাস সাটিভাস, হচ্ছে শরৎকালীয়- বহুবর্ষজীবী সপুষ্পক উদ্ভিদ যা বন্য পরিবেশে জন্মায় না। এটি সম্ভবত পূর্বাঞ্চলীয় ভূমধ্যসাগরীয় শরৎকালীয় সপুষ্পক উদ্ভিদ ক্রোকাস কার্টওয়াইটিয়ানাস থেকে উৎপত্তি হয়েছে, যা "বন্য জাফরন" নামেও পরিচিত  এবং যা ক্রিট বা মধ্য এশিয়ায় অঞ্চলসমুহ থেকে উৎপত্তি হয়েছে। সি থোমাসি এবং সি পলসসি প্রজাতিসমুহ হচ্ছে জাফরন এর অন্যান্য সম্ভাব্য উৎস। জিনগত একই ধরনের হুবুহু নকল হিসাবে,  এটি ধীরে ধীরে ইউরেশিয়া জুড়ে ছড়িয়ে পরে। alt=Saffron onions|থাম্ব| জাফরন এর কাণ্ড এটি একটি নির্বীজ বহু ক্রোমোজোম বিশিষ্ট প্রজাতি, যার অর্থ হচ্ছে প্রতিটি প্রজাতির জীন তিনটি সমস্থানিক সেট এর ক্রোমোজোম দ্বারা গঠিত; সি  সাটিভাস  এর প্রতি সেটে ৮ টি ক্রোমোসোমাল বহন করে, সর্বমোট যাতে ২৪ টি ক্রোমোজোম পাওয়া যায়। নির্বীজ হবার কারণে সি   সাটিভাস  কার্যকর বীজ উৎপাদন করতে ব্যর্থ; পরাগায়নের জন্য মানব সহয়তার প্রয়োজন; অর্থাৎ ভূগর্ভস্থ, কন্দ এর  মত দেখতে জাফরন গাছের কাই-সংরক্ষণকারী অঙ্গ অর্থাৎ এর কাণ্ডগুচ্ছ সমূহকে অবশ্যই খুঁড়ে তুলে ভাগ করতে হয় এবং পুনঃরায় মাটিতে রোপন করতে হয়। একটি কাণ্ড মাত্র এক মৌসুম বেঁচে থাকে, যার ফলে পরবর্তী মৌসুমে চাষ করার জন্য একে উদ্ভিদভিত্তিক বিভাগের মাধ্যমে  দশটি "কাণ্ড" উৎপাদন করতে হয়  এই সংক্ষিপ্ত কাণ্ডগুলি সাধারনত ছোট, বাদামী রঙের হয় যার ব্যাস  পর্যন্ত হতে থাকে, এটি সমতল হয়ে থাকে, এবং সমান্তরাল আঁশ দ্বারা ঘনসন্নিবেশিত হয়; এই আঁশসমুহকে "কাণ্ড ঝিল্লী" বলা হয়। কাণ্ডগুলিতে আবার, পাতলা এবং জাল এর  মতো খাড়া আঁশ থাকে, যা উদ্ভিদ এর ঘাড় উপরে  পর্যন্ত বাড়তে থাকে। alt=Saffron harvest|থাম্ব| জাফরানের চাষ, তরবাট-ই হায়দারিহ, [[রাজাভি খোরসন প্রদেশ|রাজারী খোরসান প্রদেশ, ইরান ]] জাফরান গাছের ৫-১১ দিন বয়সী সাদা এবং অ-সালোকসংশ্লেষী অঙ্কুর গুলো দেখতে কচি পাতার মতো হয়ে থাকে। এই ঝিল্লি-মত কাঠামোগুলি ৫ থেকে ১১ দিন বয়সী নতুন পাতাগুলিকে ঢেকে রাখে এবং রক্ষা করে যা ধীরে ধীরে বেড়ে উঠে এবং বেঁকে যায়। পরবর্তীতে পাতাগুলো পাতলা, সোজা ধার বিশিষ্ট সবুজ রঙের হয়ে থাকে, যা্র ব্যাস পর্যন্ত হয়ে থাকে, ,এবং যা গাছের ফুল ফোটার পর খোলে বা ছড়িয়ে পরে("হাইটস্টারথাস") অথবা ফুল ফোটার সাথে সাথে তারা ছড়ায় ("সিনানথোস")। কিছু লোক ধারণা করে যে, সি. স্যাটিভাস প্রজাতীর গাছের অঙ্কুর তার চাষমৌসুমের আগে চাশাবাদ শুরু করলে তার পাতাসমূহ ফুল ফোটার আগেই ছড়িয়ে পরে। এই গাছের ফুল বহনকারী কাঠামো বা কাণ্ডে ব্র্যাক্টোলেস বা বিশেষ ধরনের পাতা গজায় যা ফুলের বোঁটা থেকে অঙ্কুরিত হয়া যা পত্রবৃন্ত হিসাবে পরিচিত হয়। বসন্তে মুকুল এর পত্রবিন্যাসের পর, উদ্ভিদ তার আসল পাতা গজায়, যার প্রতিটির দৈর্ঘ্য প্রায় পর্যন্ত হয়ে থাকে। শুধুমাত্র অক্টোবরে, অধিকাংশ উদ্ভিদ তাদের বীজ ছেড়ে দেইয়ার পর তাদের উজ্জ্বল বর্নের ফুল তৈরি করে; যাদের রঙ হালকা বেগুনী রঙের বর্ণ থেকে বিলেখিত ফিকে লাল রঙের বর্ণের হয়ে থাকে। ফুলের সুবাস একটি মিষ্টি, মধুর মত হয়ে থাকে। ফুল ফোটার পর, গাছের উচ্চতা  পর্যন্ত হয়ে থাকে এবং যাতে সংখ্যায় ৪টি ফুল ধারণ করতে পারে। প্রতিটি ফুল থেকে একটি তিন প্রান্তিক গর্ভমুণ্ড বের হয় যা দৈর্ঘ্যে ২৫-৩০ মি.মি. (১-১.২ ইঞ্চি) পর্যন্ত হয়ে থাকে। প্রতিটি প্রান্তিক গাঢ়লাল রঙের গর্ভমুন্ডে গিয়ে শেষ হয়, যা ফুলের গর্ভপত্র এর দূরবর্তী অংশ।
চাষ
জাফরন ক্রোকাস, সম্ভবত ক্রোকাস কার্ট্রাইটিয়ানাস থেকে উদ্ভদ হয়েছে যা বন্য পরিবেশে জন্মায় না। এটি একটি বহু ক্রোমোজোম ক্রোমোজোম বিশিষ্ট যা "স্ব-অসঙ্গতিপূর্ণ" এবং পুরুষ নির্বীজ; এই ঊডভীডে বিচ্যুত কোষ বিভাজন হয় ও স্বাধীন ভাবে বংশবৃদ্ধি করতে অসমর্থ হয় যার ফলে বাহ্যিক "বিভাজন এবং স্থাপন" বা আন্তঃপ্রজাতী শঙ্করীকরণের মাধ্যমে বংশবৃদ্ধি করতে হয়।
গ্রন্থপুঞ্জী
বই
শিকারযোগ্য পাখি
Right|thumb|[[পাতি মথুরা, শিকারের জন্য এদের বিভিন্ন দেশে অবমুক্ত করা হয়েছে]] যে সমস্ত বুনো পাখি খাদ্যের জন্য শিকার করা হয় বা শিকারের যোগ্য, তাদের শিকারযোগ্য পাখি বা গেম বার্ড বলে। বুনো এই অর্থে যে এরা গৃহপালিত নয়। এদের গেম বার্ড বলা হয় কারণ এদের শিকার করাটা অনেকসময় একধরনের বিনোদন হিসেবে গণ্য করা হয়। পৃথিবীর বিভিন্ন অঞ্চলে খাদ্য এবং বিনোদনের উদ্দেশ্যে পাখি শিকার করা হয়। অঞ্চল ভেদে কোন ধরনের পাখি শিকার করা যায় আর কোন ধরনের পাখি শিকার করা যায় না তা নির্ভর করে ঐ অঞ্চলে পাখির প্রাপ্যতা, বৈচিত্র্য, আঞ্চলিক স্বাদ, আবহাওয়া এবং শিকার আইনের ওপর। ইসলামে বলা হয়, যে সকল পাখি তার খাদ্য নখ দিয়ে ছিড়ে খায় সেইসব পাখি খাবার উপযুক্ত নয়। তবে যদি ছিড়ে না খেয়ে গিলে খায় তবে সেটা শিকার করার উপযুক্ত।
ইতিহাস
thumb|left|খেলনা হাঁস ব্যবহার করে হাঁস শিকার। পানিতে ভাসমান হাঁসগুলো আসলে খেলনা হাঁস। thumb|হাঁস শিকার প্রাচীন যুগে শিকার নির্ভর মানব সমাজে মানুষ পশুপাখি শিকার করে খাদ্য হিসেবে গ্রহণ করত। শেষ বরফ যুগের ইউরোপীয় গুহাচিত্রে হাঁস শিকারের চিত্র রয়েছে। খ্রিস্টপূর্ব ১৯০০ অব্দের মিশরীয় ম্যুরালে হাঁস শিকারের চিত্র অঙ্কিত হয়েছে। পরবর্তীকালে পাখির পালক অলঙ্কার হিসেবে ব্যবহৃত হয়েছে। গৃহপালনের পর থেকে শিকারের গুরুত্ব কমে এসেছে। তবে আধুনিক যুগেও মানুষের মধ্যে শিকার স্বভাব রয়ে গেছে, মানুষ এখন শিকার করে আনন্দ উপভোগের জন্য। তবে এখনও মাংসের জন্য বা বিক্রি করার জন্য পাখি শিকার করা হয়। পালকের কিছু ব্যবহার এখনও আছে।
শিকার কৌশল
পাখি শিকার করার কৌশল নানা রকমের। জাল পেতে, ফাঁদ পেতে শিকার ধরা হয়। আবার বাজ, ঈগল ইত্যাদি শিকারী পাখি ব্যবহার করে শিকারযোগ্য পাখি জড়ো করে ব্যস্ত রাখা হয়। তারপর গুলি করে শিকার করা হয়। আলোর ফাঁদ, চলার পথে তার বেঁধে রেখে, নিক্ষেপণযোগ্য অস্ত্র নিক্ষেপ করেও শিকার ধরা যায়। এছাড়া পোষা পাখি দিয়ে বুনো পাখি ডেকে এনে শিকার করা হয়। কুকুর দিয়ে ভূচর পাখিদের শিকার করা যায়। নকল হাঁস দিয়েও হাঁস শিকার করা যায়।
বিভিন্ন প্রকার শিকারযোগ্য পাখি
হাঁসজাতীয় পাখিরা শিকারযোগ্য পাখিদের তালিকায় একটি বড় অংশ জুড়ে রয়েছে। এরা পরিযায়ী হয়ে এলে ঝাঁক বেঁধে আসে। ফলে জাল পেতে বা শটগানের ছররা দিয়ে একসাথে আনেক হাঁস ধরা যায়। এদের বাজারমূল্যও অনেক বেশি। অন্যান্য শিকারযোগ্য পাখিদের মধ্যে রয়েছে বনমোরগ, মথুরা, কোয়েল, তিতির, টার্কি, নাটাবটের ইত্যাদি। ফাঁদ, জাল পেতে বা গুলি করে এদের শিকার করা হয়। বুনো কবুতর, ঘুঘু ও হরিয়াল আকর্ষনীয় শিকার পাখি। এদের মাংস যথেষ্ট সুস্বাদু। এছাড়া পানকৌড়ি, বক, সারস, মানিকজোড় ইত্যাদিও শিকারযোগ্য পাখি। অন্যান্য জলচর পাখির মধ্যে কোড়া, জলমুরগি, ডাহুক, কালিম ইত্যাদি শিকার করা হয়। তবে পশ্চিমা বিশ্বে এরা শিকার পাখির অন্তর্ভুক্ত নয়। বেদে ও আদিবাসী সম্প্রদায়ের মানুষজন প্যাঁচাসহ অন্যান্য পাখি শিকার করে খাদ্যের যোগান দেয়।
প্রসবোত্তর বিষণ্নতা
প্রসব পরবর্তী বিষণ্নতা (পিপিডি), বা জন্মদানোত্তর বিষণ্নতা, মানসিক অবস্থার দ্রুত পরিবর্তনের একটি ধরন, যেটি প্রসবের সঙ্গে সংযুক্ত, যা উভয় লিঙ্গকে প্রভাবিত করতে পারে। চরম বিষণ্ণতা, কম শক্তি, উদ্বেগ, কান্নাকাটি করা, বিরক্ত হওয়া, এবং ঘুম বা খাওয়ার অবস্থার পরিবর্তন, এই লক্ষণগুলি এর অন্তর্ভুক্ত। এর সূচনা সাধারণত শিশুর জন্মের এক সপ্তাহ থেকে এক মাসের মধ্যে হয়। পিপিডি নেতিবাচকভাবে নবজাতককেও প্রভাবিত করতে পারে।
যদিও পিপিডির সঠিক কারণ অস্পষ্ট, এটি শারীরিক এবং মানসিক কারণের সমন্বয়ে হয় বলে মনে করা হয়। কারণগুলির মধ্যে হরমোনের পরিবর্তন এবং ঘুমের অভাব থাকতে পারে। পূর্বের প্রসব পরবর্তী বিষণ্নতা ঘটে থাকলে, মানসিক বিষণ্নতাজনিত অসুস্থতা, পরিবারে মানসিক বিষণ্নতার ইতিহাস, মানসিক চাপ, শিশু জন্মের সময় জটিলতা, সহায়তার অভাব অথবা ঔষধ ব্যবহার জনিত ব্যাধি, এগুলি সবই ঝুঁকির কারণ। একজনের লক্ষণের উপর ভিত্তি করে রোগনির্ণয় করা হয়। যদিও বেশিরভাগ মহিলাই প্রসবের পরে কিছু সময়ের জন্য উদ্বেগ বা অস্বস্তি অনুভব করেন, যখন লক্ষণগুলি গুরুতর হয় এবং দু সপ্তাহের বেশি সময় ধরে থাকে তখন তাকে প্রসব পরবর্তী বিষণ্নতা বলে সন্দেহ করা যায়।
যাঁরা ঝুঁকির মধ্যে আছেন, তাদের জন্য মানসিক সাহায্যের ব্যবস্থা পিপিডি প্রতিরোধে কাজ করতে পারে। কাউন্সেলিং করে বা ঔষধ ব্যবহার করে পিপিডির চিকিৎসা করা যেতে পারে।। যে সব পরামর্শের ধরনগুলি কার্যকরী হয় দেখা গেছে সেগুলি হল পারস্পরিক মানসিক চিকিৎসা (আইপিটি), কগনিটিভ আচরণগত চিকিৎসা (সিবিটি), এবং সাইকোডাইনামিক চিকিৎসা। তাৎপর্যপূর্ণ প্রমাণগুলি সিলেক্টিভ সেরোটোনিন রিআপটেক ইনহিবিটর (এসএসআরআই) সমূহের ব্যবহার সমর্থন করে।
প্রসব পরবর্তী বিষণ্ণতা শিশুর জন্মের কাছাকাছি সময়ে প্রায় ১৫% নারীকে প্রভাবিত করে। তাছাড়া, অনুমান করা হয়, এই ব্যাধি প্রায় ১% থেকে ২৬% নব্য পিতাকেও আক্রমণ করে। প্রসব পরবর্তী মনোব্যাধি, প্রসব পরবর্তী মানসিক ওঠাপড়ার আরো গুরুতর অবস্থা, শিশুজন্মের পর ১০০০ নারী প্রতি ১ অথবা ২ জনের ঘটে। এক বছরের কম বয়সের শিশুকে হত্যার একটি মূল কারণ প্রসব পরবর্তী মনোব্যাধি, যুক্তরাষ্ট্রে প্রতি ১,০০,০০০টি শিশুজন্মের প্রায় ৮ জনের ক্ষেত্রে এই ঘটনা ঘটে।
লক্ষণ ও উপসর্গ
পিপিডির লক্ষণগুলি প্রসবের পরে এক বছরের মধ্যে যে কোন সময়ে ঘটতে পারে। সাধারণত, প্রসব পরবর্তী বিষণ্ণতার চিহ্ন এবং লক্ষণ অন্তত দুই সপ্তাহের জন্য স্থায়ী হলে এই রোগ হয়েছে বলে নির্ণয় করা হয়। এই লক্ষণগুলির মধ্যে আছে (যদিও এগুলির মধ্যেই সীমাবদ্ধ নয়):
সূচনা এবং সময়কাল
প্রসব পরবর্তী বিষণ্ণতা, প্রসবের পরে সাধারণত দুই সপ্তাহ থেকে এক মাসের মধ্যে শুরু হয়। শহরের একটি মানসিক স্বাস্থ্য ক্লিনিকের গবেষণায় দেখা গেছে যে, ৫০% ক্ষেত্রে প্রসব পরবর্তী বিষণ্ণতা প্রসবের পূর্বেই শুরু হয়েছে। অতএব, ডিএসএম-৫ এ প্রসব পরবর্তী বিষণ্ণতাকে নির্ণয় করা হয় "শিশু জন্মের সময়ে বিষণ্ণতার সূত্রপাত" হিসাবে, যেখানে "শিশু জন্মের সময়ে বিষণ্ণতার সূত্রপাত" বলতে বোঝান হয়েছে গর্ভাবস্থায় বা প্রসবের চার সপ্তাহের মধ্যে যে কোন সময়। পিপিডি কয়েক মাস বা এমনকি এক বছরও চলতে পারে। যে মহিলাদের গর্ভপাত হয়ে গেছে তাদের ক্ষেত্রেও প্রসব পরবর্তী বিষণ্ণতা ঘটতে পারে। বাবাদের ক্ষেত্রে, বিভিন্ন গবেষণায় দেখা গেছে যে পুরুষেরা সর্বোচ্চ মাত্রায় প্রসব পরবর্তী বিষণ্ণতা অনুভব করেন প্রসবের পর ৩-৬ মাসের মধ্যে।
পিতামাতা-শিশু সম্পর্ক
প্রসব পরবর্তী বিষণ্ণতা, স্বাভাবিক মা-শিশু বন্ধনে প্রভাব ফেলতে পারে এবং শিশুর উন্নয়নে স্বল্প মেয়াদী বা দীর্ঘস্থায়ী বিরূপ প্রভাব ফেলে। প্রসব পরবর্তী বিষণ্ণতার ফলে সন্তানের দেখাশোনার মা প্রতি অসঙ্গতিপূর্ণ হয়ে উঠতে পারেন। এই দেখাশোনায় অসঙ্গতি সন্তানের খাওয়ার সময়ে, ঘুমের সময়ে, এবং স্বাস্থ্যের প্রতি দৃষ্টি রাখার সময়ে হতে পারে।
কিছু বিরল ক্ষেত্রে, প্রায় ১ থেকে ২, প্রতি ১,০০০ জনে, প্রসব পরবর্তী বিষণ্ণতা দেখা দেয় প্রসব পরবর্তী মনোব্যাধি হিসাবে। তাদের মধ্যে, অথবা পূর্ববর্তী মানসিক হাসপাতালে ভর্তির ইতিহাস সহ মহিলাদের মধ্যে, শিশুহত্যা ঘটে যেতে পারে। যুক্তরাষ্টে, বার্ষিক রিপোর্ট প্রায় প্রতি ১,০০,০০০ শিশুজন্মের মধ্যে ৮ জন শিশুহত্যার ঘটনার একটি মূল কারণ প্রসব পরবর্তী বিষণ্ণতা।
কারণসমূহ
পিপিডির কারণ এখনো ভাল বোঝা যায় নি।
সাফিল মিয়া
বীরউত্তম শহীদ সাফিল মিয়া (জন্ম: অজানা - মৃত্যু: ১ অক্টোবর, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।
জন্ম ও শিক্ষাজীবন
শহীদ সাফিল মিয়ার বাড়ি ব্রাহ্মণবাড়িয়া জেলার আখাউড়া উপজেলার উত্তর ইউনিয়নের রাজাপুর গ্রামে। এই গ্রাম ভারত সীমান্ত-সংলগ্ন। তার বাবার নাম আলতাব আলী এবং মায়ের নাম সুফিয়া খাতুন। তার স্ত্রীর নাম মনোয়ারা বেগম।
কর্মজীবন
মুক্তিযুদ্ধ শুরু হওয়ার কিছুদিন আগে বিয়ে করেন সাফিল মিয়া। বাড়িতে কৃষিকাজ করতেন। যুদ্ধ শুরু হলে মা-বাবা, ভাইবোন ও নবপরিণীতাকে রেখে যোগ দেন প্রতিরোধযুদ্ধে। পরে ভারতে গিয়ে অস্ত্র চালানোর প্রশিক্ষণ নেন। প্রথমদিকে কিছুদিন ২ নম্বর সেক্টরের অধীন সীমান্ত এলাকায় গেরিলাযুদ্ধ করেন। এরপর নিয়মিত মুক্তিবাহিনীর পুনর্গঠিত নবম ইস্ট বেঙ্গল রেজিমেন্টে তাকে অন্তর্ভুক্ত করা হয়।
মুক্তিযুদ্ধে ভূমিকা
ব্রাহ্মণবাড়িয়া জেলার কসবা থানার অন্তর্গত সালদা নদী। ১৯৭১ সালে সালদা রেলস্টেশন ছিল গুরুত্বপূর্ণ এক স্থান। সালদা স্টেশন পাকিস্তানি সেনারা নিয়ন্ত্রণ করত। ওই স্টেশনের পাশের নয়নপুরে ছিল পাকিস্তান সেনাবাহিনীর গুরুত্বপূর্ণ একটি ঘাঁটি। সেখানে পাঞ্জাব রেজিমেন্টের একটি দল, অদূরে কুটি ও কসবা এলাকায় ছিল পাকিস্তান সেনাবাহিনীর ৩৩ বালুচ রেজিমেন্ট। সেপ্টেম্বর মাসের শেষ দিন মুক্তিবাহিনীর কয়েকটি দল একযোগে নয়নপুর, সালদা রেলস্টেশন, কসবা, কুটিসহ বিভিন্ন স্থান আক্রমণ করে। মুক্তিবাহিনীর একটি দলের নেতৃত্বে ছিলেন সালেক চৌধুরী। এই দলে ছিলেন সাফিল মিয়া। তারা সালদা নদী অতিক্রম করে সালদা রেলস্টেশনের পশ্চিমে একটি গোডাউন-সংলগ্ন স্থানে অবস্থান নিয়ে আক্রমণ শুরু করেন। পাকিস্তানি সেনারাও আক্রমণের জন্য প্রস্তুত ছিল। তারা তীব্রভাবে সাফিল মিয়াদের দলের ওপর পাল্টা আক্রমণ চালায়। মুক্তিযোদ্ধারা সাহসিকতার সঙ্গে যুদ্ধ করেও তেমন সুবিধা করতে পারছিলেন না। অন্যদিকে, নয়নপুরে অবস্থানরত পাকিস্তানি সেনারা মুক্তিবাহিনীর অপর দলের প্রচণ্ড আক্রমণে ব্যাপক ক্ষয়ক্ষতির শিকার হয়। এরপর তারা পিছু হটে সালদা রেলস্টেশনের মূল ঘাঁটিতে অবস্থান নেয়। এতে সালদা রেলস্টেশনের পাকিস্তানি প্রতিরক্ষাশক্তি আরও বেড়ে যায়। নয়নপুর থেকে আসা পাকিস্তানি সেনারা মূল দলের সঙ্গে একত্র হয়ে সাফিল মিয়াদের দলের ওপর প্রচণ্ড গতিতে ঝাঁপিয়ে পড়ে। সেখানে তীব্র যুদ্ধ চলতে থাকে। ১ অক্টোবর সকাল নয়টার দিকে সাফিল মিয়াদের দলের গোলা শেষ হয়ে যায়। তখন তারা চরম বিপদে পড়েন। ক্রমে মুক্তিবাহিনীর ক্ষয়ক্ষতি বাড়তে থাকে। এক স্থানে সাফিল মিয়াসহ কয়েকজন অবস্থান নিয়ে বীরত্বের সঙ্গে পাকিস্তানি সেনাদের মোকাবিলা করছিলেন। সাফিল মিয়ার অসাধারণ বীরত্ব ও রণকৌশলে মুক্তিবাহিনী চরম বিপর্যয় থেকে রক্ষা পায়। একপর্যায়ে এক দল পাকিস্তানি সেনা তাঁদের প্রায় ঘেরাও করে ফেলে। পাকিস্তানি সেনাদের প্রচণ্ড গুলিবৃষ্টিতে তারা কেউ মাথা তুলতে পারছিলেন না। এমন সময় গুলি এসে লাগে সাফিল মিয়াসহ কয়েকজনের শরীরে। সাফিল মিয়া বুক ও হাতে গুলিবিদ্ধ হন। মাটিতে লুটিয়ে পড়েন তিনি। কিছুক্ষণের মধ্যেই নিভে যায় তার জীবনপ্রদীপ। সেদিন শেষ পর্যন্ত মুক্তিবাহিনী সালদা রেলস্টেশন দখল করতে ব্যর্থ হয়। পরে মুক্তিযোদ্ধারা পাশের মন্দভাগ এলাকায় পশ্চাদপসরণ করেন। এদিন যুদ্ধে সাফিল মিয়াসহ আরও কয়েকজন মুক্তিযোদ্ধা শহীদ ও অনেকে আহত হন। সহযোদ্ধারা শহীদ মুক্তিযোদ্ধাদের সমাহিত করেন বাংলাদেশের মাটিতেই, কসবার কুল্লাপাথরে। যুদ্ধে পাকিস্তান সেনাবাহিনীরও ব্যাপক ক্ষয়ক্ষতি হয়।
মারে পার্কার
নরম্যান মারে পার্কার (জন্ম: ২৮ আগস্ট, ১৯৪৮) মানাওয়াতু’র ডেনভার্ক এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৭৬ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি ও ওতাগো দলের প্রতিনিধিত্ব করেন মারে পার্কার। দলে তিনি মূলতঃ ডানহাতি ব্যাটসম্যান হিসেবে খেলতেন।
খেলোয়াড়ী জীবন
১৯৬৭-৬৮ মৌসুম থেকে ১৯৭৮-৭৯ মৌসুম পর্যন্ত মারে পার্কারের প্রথম-শ্রেণীর খেলোয়াড়ী জীবন চলমান ছিল। ১৯৭৩-৭৪ মৌসুমে ক্যান্টারবারির সদস্যরূপে প্রথম-শ্রেণীর ক্রিকেটে অভিষেক ঘটা খেলায় ব্যক্তিগত সর্বোচ্চ ১৩৫ রান তুলেন। এটিই তার সমগ্র প্রথম-শ্রেণীর খেলোয়াড়ী জীবনের একমাত্র শতরানের ইনিংস ছিল। ওয়েলিংটনের বিপক্ষে ঐ ইনিংসে তার দলের সংগ্রহ ছিল ২২৫।
সমগ্র খেলোয়াড়ী জীবনে তিনটিমাত্র টেস্ট ও একটিমাত্র ওডিআইয়ে অংশগ্রহণ করেছেন মারে পার্কার। ৩০ অক্টোবর, ১৯৭৬ তারিখে করাচীতে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। ১৮ নভেম্বর, ১৯৭৬ তারিখে কানপুরে স্বাগতিক ভারত দলের বিপক্ষে সর্বশেষ টেস্টে অংশ নেন তিনি।
ডানহাতি ব্যাটসম্যান মারে পার্কারকে ১৯৭৬-৭৭ মৌসুমে পাকিস্তান ও ভারত সফরে নেয়া হয়। বেশ বেকায়দায় পড়া ঐ সফরে করাচীতে সিরিজের তৃতীয় টেস্টে দলীয় অধিনায়ক ও কনিষ্ঠ ভ্রাতা জন পার্কার তাকে ক্যাপ পরিধান করে দেন। ইনিংস উদ্বোধনে নেমে ৪০ রান তুলেন। কিন্তু, পরবর্তী দুই টেস্টে কোন আশানুরূপ ইনিংস খেলতে পারেননি।
ব্যক্তিগত জীবন
তার আরও দুই ভাই - কেনেথ পার্কার ও জন পার্কার প্রথম-শ্রেণীর ক্রিকেটে অংশ নিয়েছেন। তন্মধ্যে, কনিষ্ঠ ভ্রাতা জন পার্কার নিউজিল্যান্ডের পক্ষে খেলেছেন। তার সাথে আন্তর্জাতিক পর্যায়ের চারটি খেলায় একত্রে তিনিও অংশ নিয়েছেন। ব্যক্তিগত জীবনে বিবাহিত তিনি। তার সন্তান মার্ক পার্কার উদীয়মান ক্রিকেটার ছিলেন। কিন্তু, ২০০২ সালের বালিতে বোমা হামলার ফলে নিহত হলে সংক্ষিপ্ত পেশাদারী খেলোয়াড়ী জীবনের অকাল সমাপ্তি ঘটে।
তিমারু বয়েজ হাইস্কুলে বিজ্ঞান ও শারীরিক শিক্ষা বিষয়ের শিক্ষক ছিলেন। সেখানে ১৯৭১ সাল থেকে ২০১৩ সাল পর্যন্ত শিক্ষাদান করেন।
সমস্তিপুর জেলা
সমস্তিপুর জেলা হল ভারতের বিহার রাজ্যের ৩৮টি জেলার অন্যতম। এই জেলার সদর শহর সমস্তিপুর। সমস্তিপুর জেলা বিহারের দারভাঙ্গা বিভাগের অন্তর্গত।
ইতিহাস
১৯৭২ সালে দারভাঙ্গা জেলা বিভাজিত করে সমস্তিপুর জেলা গঠিত হয়।
ভূগোল
সমস্তিপুর জেলার আয়তন । এই জেলার আয়ততন ইন্দোনেশিয়ার মুনা দ্বীপের আয়তনের প্রায় সমান।
বিভাগ
সমস্তিপুর জেলা চারটি মহকুমায় বিভক্ত। এগুলি হল: সমস্তিপুর সদর, দলসিংসরাই, পাতোরি ও রোসেরা।
অর্থনীতি
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় সমস্তিপুর জেলার নাম নথিভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিলের অধীনে অনুদান পেয়ে থাকে, এই জেলা সেগুলির মধ্যে অন্যতম।
জনপরিসংখ্যান
২০১১ সালের জনগণনা অনুসারে, সমস্তিপুর জেলার জনসংখ্যা ৪,২৫৪,৭৮২। এই জেলার জনসংখ্যা কঙ্গো প্রজাতন্ত্র বা মার্কিন যুক্তরাষ্ট্রের টেনটাকি রাজ্যের জনসংখ্যার প্রায় সমান। জনসংখ্যার দিক থেকে ভারতের ৬৪০টি জেলার মধ্যে এই জেলার স্থান ৪৫তম। জেলার জনঘনত্ব । ২০০১-২০১১ দশকে এই জেলায় জনসংখ্যা বৃদ্ধির হার ছিল ২৫.৩৩%। সমস্তিপুর জেলার লিঙ্গানুপাতের হার প্রতি ১০০০ পুরুষে ৯০৯ জন মহিলা এবং সাক্ষরতার হার ৬৩.৮১%।
বিষ্ণপুর ইউনিয়ন
বিঞ্চুপুর ইউনিয়ন বাংলাদেশের রংপুর বিভাগের রংপুর জেলার বদরগঞ্জ উপজেলার অন্তর্গত একটি ইউনিয়ন পরিষদ। এটি ২৫.২০ বর্গকিমি (৯.৭৩ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩০,০০০ জন। ইউনিয়নটিতে মোট গ্রামের সংখ্যা ৭টি ও মৌজার সংখ্যা ৬টি।
লাভলি প্রফেশনাল ইউনিভার্সিটি
লাভলি প্রফেশনাল ইউনিভার্সিটি (Lovely Professional University) ভারত এর পাঞ্জাব রাজ্যের ফাগবারাতে অবস্থিত একটি বেসরকারি এবং অর্ধ আবাসিক বিশ্ববিদ্যালয়। এটি একটি বিদ্যায়তনে সর্বোচ্চ ছাত্র-ছাত্রী থাকা বেসরকারি বিশ্ববিদ্যালয়। এর বর্তমান জমি ১০০০ একর। এখানে ২৬টি রাজ্য এবং ১৬টি দেশের মোট ২৫০০০+ ছাত্র-ছাত্রী আছে। এই ইউনিভার্সিটি ইউনিভার্সিটি গ্রান্ট কমিশন আইনের ২(এফ) ১৯৫৬র দ্বারা স্বীকৃতি প্রাপ্ত। এখানে ছেলে এবং মেয়েদের জন্য পৃথক আবাসনের ব্যবস্থা আছে। এসি এবং ন'ন এসির ব্যবস্থা আছে। লাভলি প্রফেশনাল ইউনিভার্সিটি ডক্টরেট,পোস্ট স্নাতক, স্নাতক এবং ডিপ্লোমা প্রোগ্রাম এ নতুন নতুন প্রযুক্তিবিদ্যা শিক্ষা দেয়। লাভলি প্রফেশনাল ইউনিভার্সিটি টুইনিং প্রোগ্রাম এবং আন্তর্জাতিক এক্সপোজার প্রোগ্রামর জন্য কয়েকটি বিদেশী ইউনিভার্সিটির সঙ্গে সন্নিবদ্ধ হয়েছে।
ক্রম
CSR-GHRDCর ২০১১চনর চার্ভে অনুসারে লাভলি ফেকাল্টি অফ টেকনোলজির ক্রম ২৯তম। ভারত সরকারের কমিউনিকেশন এবং আই.টি বিভাগের থেকে শ্রেষ্ঠ সম্মান লাভলি প্রফেশনাল ইউনিভার্সিটি পেয়েছে। ভারতের শ্রেষ্ঠ ইউনিভার্সিটি ম্যানেজমেন্টের পুরস্কার লাভলি প্রফেশনাল ইউনিভার্সিটিয়ে পেয়েছে।
ট্রাম চালানোর পরিকল্পনা
বিদ্যুৎ চালিত ট্রাম অতি সম্প্রতি ইউনিভার্সিটির বিদ্যায়তনে চলবে। ইউনিভার্সিটি ইতিমধ্যে পাঞ্জাব সরকারের থেকে সবুজ সংকেত পেয়েছে,এবং এটি ভারতের কলকাতার পর দ্বিতীয় স্থান যেখানে এই পরিবেশ বান্ধব পরিষেবা হবে।
শপিং মল
ইউনিভার্সিটির বিদ্যায়তনের ভিতর একটি শপিং মল উন্মুক্ত হয়েছে। এখানে খাদ্য, ব্র্যান্ডেড আইটেম, জামা কাপড়, লাইফষ্টাইল নিহত, ইলেকট্রনিক গেজেট (মোবাইল, কম্পিউটার, ল্যাপটপ, ইত্যাদি), চশমা, ফটো ষ্টুডিও, ক্রীড়াসামগ্রী, সঙ্গীত এবং বিনোদন, সৌন্দর্য পার্লার সংক্রান্ত, সেলুন, সর্বাধুনিক ফ্যাশনের ব্র্যান্ডেড দোকান ইত্যাদি আছে।
স্বীকৃতি এবং অনুমোদন
নিচে দেওয়া স্বীকৃতি এবং অনুমোদন লাভলি প্রফেশনাল ইউনিভার্সিটির আছে:
দূরবর্তী শিক্ষা
এল.পি.ইউ সমগ্র ভারতে দূরবর্তী শিক্ষা প্রবর্তন করেছে যা এল.পি.ইউ র পরিচালকবর্গ পরিচালনা করে৷ এল.পি.ইউ র দূরবর্তী শিক্ষা দূরবর্তী শিক্ষা কাউন্সিলর স্বীকৃতি প্রাপ্ত৷
আমার পথে পথে পাথর ছড়ানো
আমার পথে পথে পাথর ছড়ানো একটি রবীন্দ্রসঙ্গীত। এটি রবীন্দ্রনাথ ঠাকুর কর্তৃক বাংলা ভাষায় রচিত একটি পূজা পর্যায়ের গান। এটি ১৩৩৬ বঙ্গাব্দে (১৯২৯ খ্রিষ্টাব্দ) রচিত। এটির স্বরলিপিকার হলেন দিনেন্দ্রনাথ ঠাকুর।
গানের কথা
আমার       পথে পথে পাথর ছড়ানো।
তাই তো তোমার বাণী বাজে ঝর্না-ঝরানো ॥
আমার বাঁশি তোমার হাতে           ফুটোর পরে ফুটো তাতে–
তাই শুনি সুর এমন মধুর পরান-ভরানো ॥
তোমার হাওয়া যখন জাগে             আমার পালে বাধা লাগে–
ছাড়া পেলে একেবারে               রথ কি তোমার চলতে পারে–
তোমার হাতে আমার ঘোড়া লাগাম-পরানো ॥
বানৌটা রূপসা
বাংলাদেশ নৌবাহিনী টাগ (সংক্ষেপেঃ বানৌটা) রূপসা বাংলাদেশ নৌবাহিনী কর্তৃক ব্যবহৃত একটি রূপসা-শ্রেণীর টাগবোট। এই জাহাজটি ডামেন গ্রুপ, নেদারল্যান্ডস এর প্রযুক্তিগত সহায়তায় খুলনা শিপইয়ার্ডে নির্মাণ করা হয়। জাহাজটি বহিঃনোঙ্গরে ও পোতাশ্রয়ে নিরাপত্তা নিশ্চিতের পাশাপাশি নৌবাহিনীর অন্যান্য জাহাজ এবং বাণিজ্যিক জাহাজকে টোয়িং সহযোগিতা প্রদান, পোতাশ্রয়ে ও সমুদ্রে অগ্নিনির্বাপণ এবং উদ্ধারকারী জাহাজ হিসেবে কার্যকরী ভূমিকা পালন করে। করে।
ইতিহাস
সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় ও বৈদেশিক উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। এরই ধারাবাহিকতায়, ১৯৯৯ সালে বাংলাদেশ নৌবাহিনীর অধীনস্থ খুলনা শিপইয়ার্ডে টাগবোটের নির্মাণকাজ শুরু হয়। জাহাজ নির্মাণে প্রয়োজনীয় নকশা ও প্রযুক্তি সরবরাহ করে ডামেন গ্রুপ, নেদারল্যান্ডস। জাহাজটি নির্মাণে প্রয়োজনীয় সরঞ্জাম ও উপকরণ দক্ষিণ কোরিয়া হতে সংগ্রহ করা হয়। অবশেষে ৩ অক্টোবর, ২০০৪ বানৌটা শিবসা জাহাজটি নৌবাহিনীতে কমিশন করেন। আন্তর্জাতিক খ্যাতিসম্পন্ন যুক্তরাজ্য ভিত্তিক ক্লাসিফিকেশন সোসাইটি লয়েডস রেজিস্ট্রার এর নীতিমালা অনুসরন করে জাহাজটি নির্মিত হয়।
স্পোর্টস্টার
স্পোর্টস্টার হল ভারতের চেন্নাই থেকে প্রকাশিত একটি পাক্ষিক ক্রীড়া ম্যাগাজিন। দ্য হিন্দু সংবাদপত্র ম্যাগাজিনটি প্রকাশ করে থাকে।
ইতিহাস
স্পোর্টস্টার এমন একটি ক্রীড়া ম্যাগাজিন যা মূলত ভারতীয় এবং বৈশ্বিক উভয় ক্রীড়া জগতের খবরের সংগ্রহ। ফিফা বিশ্বকাপ, ক্রিকেট বিশ্বকাপ, উয়েফা ইউরো, গ্রীষ্মকালীন অলিম্পিক, টেনিস গ্র্যান্ড স্ল্যাম, দাবা চ্যাম্পিয়নশিপ, ব্যাডমিন্টন, বাস্কেটবল, ফর্মুলা ওয়ান, কমনওয়েলথ গেমস প্রভৃতি প্রায় সবকিছুর খুঁটিনাটি তথ্য তুলে ধরতে সক্ষম।
২৮ জানুয়ারি ২০০৬ থেকে এটি দ্য স্পোর্টস্টার নাম পরিত্যাগ করে স্পোর্টস্টার নামে প্রকাশিত হতে থাকে ও একাধিক সংস্কার করা হয়।
২৬ অক্টোবর ২০১৫-এ মাদ্রাজ ক্রিকেট ক্লাবে এর অনলাইন সংস্করণ প্রকাশিত হয়েছিল। এছাড়া এর নিজস্ব অ্যান্ড্রয়েড অ্যাপ ও বর্তমান (Sportstar - Live Sports & News)।
গুগল ওয়েব লাইট
গুগল ওয়েব লাইট হলো ২০১৫ সালে প্রবর্তিত একটি পরিষেবা, যা গুগল তার অ্যান্ড্রয়েড মোবাইল ব্রাউজার ক্রোমের মধ্যে ওয়েবসাইট দ্রুত ব্রাউজ করার জন্য তৈরি করে। এটি ২জি এর মতো ধীর গতির ইন্টারনেট সংযোগ সনাক্ত করে এবং গুগলের বিল্ট-ইন ডেটা সংকোচনের মাধ্যমে গুগল প্রক্সি সার্ভারে স্যুইচ করে। এটি পাঠ্য-ভিত্তিক ওয়েবসাইটগুলোর জন্য লোডিং সময়ের গতি বাড়িয়ে তুলে। এই পৃষ্ঠাগুলির কম প্রক্রিয়াকরণ শক্তি সহ এন্ট্রি-লেভেল ডিভাইসগুলোর হার্ডওয়্যারের উপর চাপ কম করে দেওয়ার সুবিধা দেয়।
ইন্দোনেশিয়া, ব্রাজিল এবং ভারত সহ নির্বাচিত দেশগুলোতে এই পরিষেবাটি দেওয়া হয়।
গুগল ওয়েব লাইট বাইপাস কন্টেন্ট ফিল্টার করে। বিষয়বস্তু ফিল্টার ছাড়া, প্রাপ্তবয়স্কদের সামগ্রী বা অন্যান্য ক্ষতিকারক সামগ্রী অপ্রাপ্তবয়স্ক ব্যবহারকারীদের দ্বারা অ্যাক্সেস করা যেতে পারে।
১৯ ডিসেম্বর, ২০২২-এ গুগল ঘোষণা করে যে এটি তার ডকুমেন্টেশন সরিয়ে গুগল ওয়েবলাইটের ইউজার এজেন্টকে অবসর দিয়ে ওয়েব লাইট পরিষেবা বন্ধ করে দিবে । আরও শক্তিশালী স্মার্টফোনের ক্রয়ক্ষমতা বৃদ্ধিকে এই সিদ্ধান্তের কারণ হিসেবে উল্লেখ করা হয়েছে।
আমেরিকান ইন্টারন্যাশনাল স্কুল ইন সাইপ্রাস
আমেরিকান ইন্টারন্যাশনাল স্কুল ইন সাইপ্রাস (সংক্ষেপে এআইএসসি) হলো সাইপ্রাসের নিকোসিয়া শহরে অবস্থিত একটি বেসরকারি সহশিক্ষামূলক শিক্ষাপ্রতিষ্ঠান। এই শিক্ষাপ্রতিষ্ঠানটি একটি আমেরিকান এবং আন্তর্জাতিক বিশ্ববিদ্যালয়ের প্রস্তুতিমূলক শিক্ষা প্রদান করে, যার মধ্যে মাধ্যমিক বিদ্যালয়ের শেষ দুই বছরের জন্য আন্তর্জাতিক ব্যাকলারিয়েট প্রোগ্রামের বিকল্পও রয়েছে। আমেরিকান ইন্টারন্যাশনাল স্কুল ইন সাইপ্রাস এসোল এডুকেশনের মালিকানাধীন।
সুধানী নদী
গতিপথ
সুধানী নদীর জন্ম হয়েছে বিহার থেকে। উৎপত্তিস্থল থেকে নদীটি চাকুলিয়া থানার ভারনা থেকে পশ্চিমবঙ্গে প্রবেশ করে হাটওয়ার, খিকিরটোলা, শিবরামপুর ও লালগঞ্জ গ্রামপঞ্চায়েত হয়ে করণদিঘিতে ঢুকেছে। বাংলা-বিহার সীমান্ত বরাবর প্রবাহিত হয়ে এটি গোয়াবাড়ি সোহারই হয়ে আবার বিহারে প্রবেশ করেছে। ১৫ অগাস্ট ২০১৬ নাগাদ বিহারের কাটিহারে এবং উত্তর ও দক্ষিণ দিনাজপুর জেলায় বন্যার কারণে সুদানী নদীর ১৩৩ নম্বর রেল সেতুটির এক পাশ সম্পূর্ণ ভেঙে গেলে রেল যোগাযোগ ব্যবস্থা ব্যহত হয়৷ পরের বছর ২০১৭ এর ১লা সেপ্টেম্বর তার পুনরায় চালু হয়৷ স্থানীয় লাধি আদিবাসীর লোকেরা এই নদীর চরে শামুক কুড়িয়ে নিজেদের জীবন নির্বাহ করে থাকেন৷
আমেরিকান ইন্টারন্যাশনাল স্কুল ইন সাইপ্রাস
ইতিহাস
বর্তমানে আমেরিকান ইন্টারন্যাশনাল স্কুল ইন সাইপ্রাস যে ভবনটিতে রয়েছে তা মূলত ১৯৫০ সালে নির্মিত হয়েছিল এবং সেন্ট বারবারার পলিক্লিনিক ছিল। ১৯৬৪ সালে ক্লিনিকটিকে হিল হোটেলে রূপান্তরিত করা হয় এবং তিনটি তলা নির্মিত হয়। ১৯৮৩ সালে হিল হোটেল বন্ধ হওয়ার পরে স্কুলটি ১৯৮৭ সালে ইন্টারন্যাশনাল স্কুল ইন সাইপ্রাস (আইএসসি) হিসাবে প্রতিষ্ঠিত হয়েছিল এবং পরে ১৯৯৩ সালে এর বর্তমান মালিক এসোল এডুকেশন দ্বারা ক্রয় করা হয়েছিল এবং আমেরিকান ইন্টারন্যাশনাল স্কুল ইন সাইপ্রাস নামে পরিবর্তন করা হয়েছিল। ১৯৯৪ সালে আইবি ডিপ্লোমা প্রোগ্রাম একাদশ ও দ্বাদশ শ্রেণির পাঠ্যক্রমে যুক্ত হয়।
২০১৪ সালে সাইপ্রাসের শিক্ষামন্ত্রী আমেরিকান ইন্টারন্যাশনাল স্কুল ইন সাইপ্রাসকে €৭৫০ বিল্ডিং ডেভেলপমেন্ট ফি চার্জ করতে নিষেধ করেন।
স্বীকৃতি
আমেরিকান ইন্টারন্যাশনাল স্কুল ইন সাইপ্রাস মিডল স্টেটস অ্যাসোসিয়েশন অফ কলেজস অ্যান্ড স্কুলস (এমএসএ) এবং কাউন্সিল অফ ইন্টারন্যাশনাল স্কুলস (সিআইএস) দ্বারা স্বীকৃত।
অংশীদারিত্ব
২০১৬ সালের এপ্রিল মাসে এআইএসসি এবং এর মূল সংস্থা, এসোল এডুকেশন, স্ট্যানফোর্ড প্রি-কলেজিয়েট ইন্টারন্যাশনাল ইনস্টিটিউটগুলির সাথে সাইপ্রাস থেকে ছাত্রদের ক্যালিফোর্নিয়ার স্ট্যানফোর্ডে পাঠাতে একটি সমঝোতা চুক্তিতে প্রবেশ করে। এই প্রোগ্রামটি শিক্ষার্থীদের স্ট্যানফোর্ড বিশ্ববিদ্যালয়ে কলেজ জীবনের অভিজ্ঞতা অর্জনের অনুমতি দেয়, যা ২০১৬ সালে মার্কিন সংবাদ "বেস্ট গ্লোবাল ইউনিভার্সিটি র‍্যাঙ্কিং" দ্বারা বিশ্বের #৪ হিসাবে স্থান পেয়েছে। দুই সপ্তাহের আবাসিক প্রোগ্রামের মধ্যে রয়েছে বিজ্ঞান এবং প্রকৌশল, লেখালেখি এবং মানবিকের মতো কোর্স, সৃজনশীলতা, নেতৃত্ব, নকশা-চিন্তা, সমস্যা-সমাধান, এবং যোগাযোগের মতো ধারণাগুলিকে কভার করে, সেইসাথে কাছাকাছি অন্যান্য কলেজ এবং ল্যান্ডমার্কে ফিল্ড ট্রিপ এবং ভ্রমণ। ১৪-১৭ বছরের শিক্ষার্থীরা প্রোগ্রামের জন্য আবেদন করতে পারে এবং একাডেমিক যোগ্যতার ভিত্তিতে নির্বাচিত হবে। আবেদন প্রক্রিয়ার মধ্যে রয়েছে আগ্রহের চিঠি, একাডেমিক কাজের নমুনা, শিক্ষকের সুপারিশ, রিপোর্ট কার্ড এবং এআইএসসি-এর সাথে একটি সাক্ষাৎকার জমা দেওয়া।
২০১৪ এসিসি প্রিমিয়ার লিগ
২০১৪ এসিসি প্রিমিয়ার লিগ ক্রিকেট প্রতিযোগিতা ১ - ৭ মে পর্যন্ত মালয়েশিয়ায় অনুষ্ঠিত হয়। এ প্রতিযোগিতাটি বিলুপ্ত এসিসি ট্রফি এলিট ক্রিকেট প্রতিযোগিতা থেকে উদ্ভূত। এসিসি প্রিমিয়ার লিগ প্রতিযোগিতার মাধ্যমে এশিয়ান ক্রিকেট কাউন্সিলের সদস্যভূক্ত সহযোগী ও অনুমোদিত সদস্যদের দলের মধ্যে একদিনের আন্তর্জাতিকে খেলার অভিজ্ঞতা অর্জনসহ আঞ্চলিক র‌্যাঙ্কিংয়ে অগ্রসর করতে সহায়তা করে।
শীর্ষস্থানীয় চারটি দল ২০১৪ সালের এসিসি চ্যাম্পিয়নশীপে খেলার যোগ্যতা অর্জন করবে। বাদ-বাকী দুই দলকে পুনরায় ২০১৬ সালের এসিসি প্রিমিয়ার লিগে অংশ নিবে। এ প্রতিযোগিতার ফলাফলে চূড়ান্ত পয়েন্ট তালিকায় র‌্যাঙ্কিংয়ের মাধ্যমে নির্ধারিত হয়। যদি কোন কারণে দুই দলের পয়েন্ট সমান হয়, তাহলে নেট রান রেটের মাধ্যমে র‌্যাঙ্কিং নির্ধারণ করা হবে।
সর্বাধিক রান
সর্বমোট রান সংগ্রহকারী শীর্ষ পাঁচ ব্যাটসম্যানের তালিকা ছক আকারে তুলে ধরা হলো:
সর্বাধিক উইকেট
সর্বোচ্চ উইকেট সংগ্রহকারী শীর্ষ পাঁচ বোলারের তালিকা নিম্নে দেয়া হলো:
সাইলেন্ট ডিস্কো
সাইলেন্ট ডিস্কো, এমন একটি রীতি অনুষ্ঠান যেখানে মানুষ তারহীন হেডফোনে গান বা সুর শুনে নৃত্য করে। একটি উচ্চ শব্দের স্পীকার ব্যবহার করার পরিবর্তে, সঙ্গীত একটি রেডিও ট্রান্সমিটারের মাধ্যমে সম্প্রচারিত হয় যার মাধ্যমে অংশগ্রহণকারীদের কানে পরা ওয়্যারলেস হেডফোন রিসিভার দ্বারা গানের অথবা সুরের সংকেত গ্রহণ করে। যাদের হেডফোন নেই তারা গান শুনতে পায় না ফলে তাদের এই নীরব নৃত্যকে অদ্ভুত মনে হয়।
সাইলেন্ট ডিস্কোর শুরুর দিনগুলিতে, ২০০৫ এর আগে, কেবলমাত্র একটি চ্যানেলের মাধ্যমে গান শোনার জন্য উপলব্ধ ছিল। সময়ের সাথে সাথে, প্রযুক্তিটি যেখানে দুটি ছিল সেখানে চলে গেল, এবং পরে প্রযুক্তিটি একটি তৃতীয় চ্যানেলের অনুমতি দেয় যে তিনটি পৃথক ডিজে একই সময়ে সম্প্রচার করতে পারে।
ইতিহাস
কথাসাহিত্যের একটি প্রাথমিক রেফারেন্স হল অ্যাস্ট্রোবয়ের ১৯৬৭ সালের জাপানি সায়েন্স ফিকশন গল্প 'দ্য সামার অফ ১৯৯৩', যেখানে শিরোনাম চরিত্রটি এমন একটি পার্টিতে উপস্থিত হয় যেখানে সবাই হেডফোন পরিহিত।
বিভিন্ন রীতি
সাইলেন্ট ডিস্কো ভিত্তি করে অনেক গুলো রীতি সৃষ্টি হয়েছে। এগুলো হচ্ছে-
লিও ওর্তিজ
লিওনার্দো "লিও" রেশ ওর্তিজ (Léo Ortiz; জন্ম: ৩ জানুয়ারি ১৯৯৬; লিও ওর্তিজ নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলীয় ক্লাব রেড বুল ব্রাগান্তিনোর হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
প্রারম্ভিক জীবন
লিওনার্দো রেশ ওর্তিজ ১৯৯৬ সালের ৩রা জানুয়ারি তারিখে ব্রাজিলের পোর্তু আলেগ্রেতে জন্মগ্রহণ করেছেন এবং সেখানেই তার শৈশব অতিবাহিত করেছেন।
হেনরি রাইডার হ্যাগার্ড
স্যার হেনরি রাইডার হ্যাগার্ড (জুন ২২, ১৮৫৬, নরফোক, ইংল্যান্ড - মে ১৪, ১৯২৫) একজন বিখ্যাত ইংরেজ ঔপন্যাসিক। তিনি ইতিহাস আশ্রিত দুঃসাহসিক কাহিনী নিয়ে উপন্যাস রচনায় ছিলেন সিদ্ধহস্ত। তিনি এমনসব অঞ্চল নিয়ে লিখেছেন যেগুলো ইংরেজদের কাছে ছিল অনেকটাই অপরিচিত এবং তথাপি অদ্ভুত। সলোমনের গুপ্তধন তার সেরা কীর্তি হিসেবে পরিগণিত। এটি সাহিত্য জগতে একটি ক্লাসিক হিসেবে সমাদৃত হয়। এছাড়াও মেরি তার জনপ্রিয় লেখা ।
জীবন ও কর্ম
১৮৫৬ সালের ২২ জুন ইংল্যান্ডের নরফোকে জন্মগ্রহণ করেন। দশ ভাই বোনের মধ্যে তিনি ছিলেন অষ্টম। আর্থিক অসচ্ছলতার কারণে ভালো কোন স্কুল-কলেজে পড়ার সৌভাগ্য হয়নি তার। মাত্র উনিশ বছর বয়সে নেটাল সরকারের চাকরি নিয়ে চলে যান দক্ষিণ আফ্রিকায়। ছ'বছর ওখানে কাটিয়ে আবার ফিরে আসেন ইংল্যান্ডে। এরপর তিনি আইনশাস্ত্রে লেখাপড়া শুরু করেন, পাশাপাশি মনোনিবেশ করেন লেখালেখিতে। ফলে পৃথিবী পায় ইতিহাসের বিখ্যাত লেখকদের একজনকে। একের পর এক চমকপ্রদ কাহিনী তিনি উপহার দিতে থাকেন পাঠকদের জন্য। চাকরিসূত্রে আফ্রিকা মহাদেশ সম্পর্কে প্রচুর জ্ঞান লাভ করেন হ্যাগার্ড, সেসব অভিজ্ঞতাই ছিল তার বইগুলোর মূল উপজীব্য।
হ্যাগার্ডের বিখ্যাত বইগুলোর মধ্যে কিং সলোমন্‌'স মাইনস্‌, শী, রিটার্ণ অভ শী, অ্যালান কোয়াটারমেইন এবং দ্য পিপল অভ দ্য মিস্ট অন্যতম। ভাইয়ের সঙ্গে বাজি ধরেছিলেন হ্যাগার্ড যে, ট্রেজার আইল্যান্ড এর চেয়ে রোমাঞ্চকর বই লেখার ক্ষমতা তার আছে এবং কিং সলোমন্‌স মাইনস্‌ লিখে সত্যিই প্রমাণ করে দিয়েছিলেন সেটা। বইটি প্রকাশ পাবার পর রাতারাতি বিখ্যাত হয়ে গিয়েছিলেন তিনি। তার অন্যান্য উল্লেখযোগ্য বই এর মধ্যে আছে মন্টেজুমা'স্‌ ডটার, মর্নিং স্টার, পার্ল মেইডেন, দ্য ব্রেদরেন, অ্যালান এন্ড দ্য হোলি ফ্লাওয়ার ইত্যাদি।
অ্যালান কোয়াটারমেইন সিরিজ
এই ধারাবাহিকে মোট ১৩টি উপন্যাস ও ৫টি ছোটগল্প রয়েছে।
বানৌজা শাপলা
বাংলাদেশ নৌবাহিনী জাহাজ (সংক্ষেপেঃ বানৌজা) শাপলা বাংলাদেশ নৌবাহিনীর রিভার-শ্রেণীর একটি মাইন বিধ্বংসী জাহাজ। জাহাজটি গভীর সমুদ্র এবং উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।
ইতিহাস
বানৌজা শাপলা জাহাজটি ব্রিটিশ রাজকীয় নৌবাহিনীতে এইচএমএস ওয়াভেনেয় (এম২০০৩) হিসেবে যুক্ত ছিল। ১২ জুলাই, ১৯৮৪ সালে জাহাজটি অবমুক্ত করা হয় এবং রাজকীয় নৌবাহিনীর সাউথ ওয়েলস ডিভিশনে নিয়োগ দেওয়া হয়। ১৯৯৩ সালে রাজকীয় নৌবাহিনীর বাজেট কমানোর জন্য জাহাজটির সার্বিক পরিচালনা স্থগিত রাখা হয়। অবশেষে ১৯৯৫ সালে জাহাজটিকে বাংলাদেশ নৌবাহিনীর নিকট বিক্রয় করা হয়। এরই ধারাবাহিকতায় ২৭ এপ্রিল, ১৯৯৫ সালে জাহাজটি বাংলাদেশ নৌবাহিনীতে কমিশন লাভ করে। বর্তমানে এটি মাইন বিধ্বংসী জাহাজ হিসেবে ব্যবহৃত হয়।
বৈশিষ্ট্য ও যান্ত্রিক কাঠামো
বানৌজা শাপলা জাহাজটির দৈর্ঘ্য, প্রস্থ এবং গভীরতা । এটি স্বাভাবিক অবস্থায় ওজন  এবং পূর্ণ অবস্থায় । জাহাজটিতে রয়েছে ২টি  ক্ষমতা সম্পন্ন রাস্টন ৬আরকেসি ডিজেল ইঞ্জিন। যার ফলে জাহাজটি সর্বোচ্চ  গতিতে চলতে সক্ষম।
রণসজ্জা
বানৌজা শাপলা জাহাজটির উপকূলবর্তী অঞ্চল এবং গভীর সমুদ্রে অভিযান পরিচালনায় এর সক্ষমতা বিশেষভাবে প্রশংসনীয়। অবৈধ অনুপ্রবেশ বন্ধ, চোরাচালান রোধ এবং জলদস্যূতা দমনে জাহাজটিতে রয়েছে:
২০১৬–১৭ বুন্দেসলিগা
২০১৬–১৭ বুন্দেসলিগা জার্মানির পেশাদার ফুটবল লীগের শীর্ষ স্তর বুন্দেসলিগার ৫৪তম মৌসুম ছিল। এই মৌসুমটি ২০১৬ সালের ২৬শে আগস্ট তারিখে শুরু হয়ে ২০১৭ সালের ২০শে মে তারিখে সম্পন্ন হয়েছিল। বায়ার্ন মিউনিখের স্পেনীয় মধ্যমাঠের খেলোয়াড় জাবি আলোনসো এই মৌসুমের প্রথম গোল করেছিলেন।
বায়ার্ন মিউনিখ বুন্দেসলিগার পূর্ববর্তী আসরের চ্যাম্পিয়ন, যারা ২০১৫–১৬ মৌসুমে ৮৮ পয়েন্ট অর্জন করে এই প্রতিযোগিতার ইতিহাসে ২৫তম বারের মতো শিরোপা জয়লাভ করেছিল।
এই মৌসুমে ৮২ পয়েন্ট অর্জন করে বায়ার্ন মিউনিখ ২৬তম বারের মতো বুন্দেসলিগা এবং ২৭তম বারের মতো জার্মান শিরোপা জয়লাভ করেছিল। বরুসিয়া ডর্টমুন্ডের গ্যাবনীয় আক্রমণভাগের খেলোয়াড় পিয়ের-এমেরিক অবামেয়াং ৩১ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।
প্রতিযোগিতার ধরন
প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য তিন পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী দুইটি ক্লাব ২. বুন্দেসলিগায় অবনমিত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাবটি ২. বুন্দেসলিগায় তৃতীয় স্থান অধিকারী ক্লাবের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, যেখানে বিজয়ী ক্লাব পরবর্তী মৌসুমে বুন্দেসলিগায় অংশগ্রহণের জন্য উত্তীর্ণ হয়েছিল।
দল
২০১৫–১৬ মৌসুম শেষে স্টুটগার্ট এবং হানোফার মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে ফ্রাইবুর্গ এবং আরবি লাইপৎসিশ বুন্দেসলিগায় উন্নীত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাব হিসেবে আইন্ট্রাখট ফ্রাঙ্কফুর্ট ২. বুন্দেসলিগায় তৃতীয় স্থান অধিকারী ক্লাব নুর্নবার্গের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, উক্ত প্লে-অফে জয়লাভ করে আইন্ট্রাখট ফ্রাঙ্কফুর্ট বুন্দেসলিগার এই মৌসুমে অংশগ্রহণের জন্য উত্তীর্ণ হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।
পিয়ের তেইয়ার দ্য শারদাঁ
পিয়ের তাঁয়ার দ্য শারদাঁ (মে ১, ১৮৮১ - এপ্রিল ১০, ১৯৫৫) একজন ফরাসি জেসুইট ধর্মযাজক। তিনি জীবাশ্মবিদ্যা এবং দর্শনের প্রশিক্ষণ গ্রহণ করেছিলেন। পিকিং মানব আবিষ্কারের সময় তিনি সেখানে উপস্থিত ছিলেন। তিনি ওমেগা বিন্দু এবং নুওমণ্ডল-এর মত বৈপ্লবিক ধারণার জন্ম দিয়েছেন।তাঁয়ারের প্রথম বই দ্য ফেনোফেনন অফ ম্যান-এ তিনি মহাবিশ্বের এক নতুন রূপ উপস্থাপন করেছেন।
বাইবেলের জেনেসিস অধ্যায়ে সৃষ্টি সম্বন্ধে যে বর্ণনা বিধৃত আছে তা তিনি পরিত্যাগ করেছিলেন। তৎকালীন রোমান কুরিয়ার অনেক কর্মকর্তাই এটি মেনে নিতে পারেননি। কারণ সেন্ট অগাস্টাইন পাপের সূচনার যে ব্যাখ্যা দিয়েছেন তার সাথে এটি সাংঘর্ষিক। তাই রোমের পবিত্র দপ্তরের আদেশে জীবদ্দশায় তাঁয়ারের কোন বই প্রকাশের মুখ দেখেনি। পোপ জন ২৩ ছদ্মনামে বা বেনামীভাবে তার লেখা প্রকাশের ব্যবস্থা করেন। তখন থেকেই বিবর্তনের উপর সমসাময়িক চার্চের অবস্থানকে দৃঢ়ভাবে প্রভাবিত করতে থাকে তার চিন্তাধারা।
২০২২–২৩ লা লিগা
২০২২–২৩ লা লিগা, যেটি স্পনরশিপ সংক্রান্ত কারণে লা লিগা সান্তান্দের নামেও পরিচিত, ছিল স্পেনীয় লা লিগার ৯২ তম আসর। স্পেনীয় ফুটবল প্রতিযোগীতার সর্বোচ্চ এই আসরটি ১২ অগাস্ট ২০২২ তারিখে শুরু হয় এবং ৪ জুন ২০২৩ তারিখে শেষ হয়। রিয়াল মাদ্রিদ ছিল লা লিগার পূর্ববর্তী আসরের চ্যাম্পিয়ন, যারা সে মৌসুমে রেকর্ড ৩৫ তম শিরোপা জয় করে।
১৪ মে ২০২৩ এস্পানিওলের বিরুদ্ধে ৪-২ গোলে জয়ের পর বার্সেলোনা চারটি ম্যাচ বাকি রেখেই চ্যাম্পিয়নশিপ নিশ্চিত করে যেটি ছিল ক্লাবটির ২৭তম লীগ শিরোপা এবং ২০১৮-১৯ মৌসুমের পর প্রথম।
হ্যাটট্রিক
৪ : ম্যাচে মোট চারটি গোল করেছেন
ফার্স্ট লেডি
thumb|right|200px| ২২ সেপ্টেম্বর, ২০০৮ সালে নিউইয়র্ক সিটির মেট্রোপলিটন মিউজিয়াম অব আর্টে ৩৬ দেশের ফার্স্ট লেডিদের সমাবেশ ফার্স্ট লেডি (First Lady) হচ্ছেন বিশ্বের নির্দিষ্ট কয়েকটি দেশের নির্বাচিত রাষ্ট্রপ্রধানদের স্ত্রীদেরকে প্রদত্ত উপাধি।  এ উপাধিটি তিনি অলিখিতভাবে প্রচার মাধ্যমসহ জনগণের কাছ থেকে ধারণপূর্বক ব্যবহার করে থাকেন। পুরুষদের ক্ষেত্রে এর লিঙ্গ বৈপরীত্য হিসেবে ফার্স্ট জেন্টেলম্যান উপাধি প্রদান করা হয়ে থাকে।
কলম্বিয়া ও প্যারাগুয়েতে ফার্স্ট লেডির পরিবর্তে প্রাইমেরা দামা শব্দগুচ্ছের প্রচলন রয়েছে।
উৎপত্তি স্থল
thumbnail|right|200px| হোম স্ট্যাটস্‌ বলে বাহুতে বাহু জড়িয়ে ও হাস্যচিত্তে নৃত্যরত অবস্থায় মিচেল ওবামা এবং বারাক ওবামা ১৮৪০ সালে মার্কিন যুক্তরাষ্ট্রে ফার্স্ট লেডি পদবীর উৎপত্তিস্থল হিসেবে বিবেচিত। যুক্তরাষ্ট্রের তৎকালীন প্রেসিডেন্ট জ্যাকারী টেলরের স্ত্রী ছিলেন ডলি মেডিসন। প্রিয়তমা স্ত্রীর মৃত্যুতে রাষ্ট্রীয়ভাবে শোক উদযাপনের সময় স্ব-লিখিত ও উচ্চ প্রশংসাযুক্ত কবিতায় ফার্স্ট লেডি হিসেবে তাকে আখ্যায়িত করেন টেলর।
যুক্তরাষ্ট্রে শুরুর দিকে প্রেসিডেন্টের পত্নীকে সচরাচর ও গ্রহণযোগ্য কোন পদবী প্রদান করা হতো না। ঐ সময়ে অনেক ফার্স্ট লেডিকে তাদের নিজস্ব দক্ষতা, সক্ষমতা ও গ্রহণযোগ্যতার উপর বিভিন্নভাবে পদবী ব্যবহার করতে দেখা যায়। তন্মধ্যে লেডি, মিসেস প্রেসিডেন্ট, মিসেস প্রেসিডেন্ট্রেস এবং কুইন অব দ্য হুয়াইট হাউজ পদবীর প্রচলন ছিল। একমাত্র জুলিয়া টাইলারের ক্ষেত্রে এর ব্যতিক্রম লক্ষ্য করা যায়।
অতীতে অন্য কোন মহিলাও ফার্স্ট লেডি'র মর্যাদাপ্রাপ্তির অধিকারী হতেন। যেমন: প্রেসিডেন্ট কন্যা তার মাতার অনিচ্ছাজ্ঞাপন, অক্ষমতাজনিত কারণের ফলে শূন্যস্থান পূরণের লক্ষ্যে বিকল্পভাবে ফার্স্ট লেডির দায়িত্ব পালন করতেন। অথবা, প্রেসিডেন্ট যদি বিপত্নীক বা কুমার হয়ে থাকেন, সেক্ষেত্রে হুয়াইট হাউজে অবস্থানরত অন্য কোন মহিলা এ দায়িত্ব পালন করতেন।
বর্তমানে পৃথিবীর সর্বাপেক্ষা শক্তিশালী রাষ্ট্র মার্কিন যুক্তরাষ্ট্রের ৪৫তম প্রেসিডেন্ট ডোনাল্ড ট্রাম্পের স্ত্রী মেলানিয়া ট্রাম্প ব্যাপকভাবে ও উৎসাহের সঙ্গে ফার্স্ট লেডির মর্যাদা উপভোগ করছেন। আমেরিকান প্রচার মাধ্যম ও সংবাদ সংস্থাগুলো প্রায়শঃই অন্য দেশের রাষ্ট্রীয় প্রধানদের স্ত্রীকে ফার্স্ট লেডি হিসেবে ব্যক্ত করে থাকে। তবে, কোন দেশে যদি রাষ্ট্র প্রধানের স্ত্রীর নির্দিষ্ট উপাধি থেকে থাকে, তাহলে এ নিয়মের ব্যতয় ঘটে থাকে।
স্ট্যাফোর্ড ক্রিপস‌
স্যার স্ট্যাফোর্ড ক্রিপস‌ (Sir Richard Stafford Cripps) এফআরএস (২৪ এপ্রিল ১৮৮৯ - ২১ এপ্রিল ১৯৫২) ছিলেন ২০শ শতাব্দীর প্রথম-অর্ধের একজন ব্রিটিশ লেবার দলীয় রাজনীতিবিদ।
ফার্স্ট লেডি
প্রয়োগ
উপাধিটি একজন প্রধানমন্ত্রীর স্ত্রী কিংবা সঙ্গীর ক্ষেত্রে সচরাচর ব্যবহার করা হয় না। তবে, ব্রিটিশ প্রধানমন্ত্রীর স্বামী কিংবা স্ত্রীর ক্ষেত্রে অনানুষ্ঠানিকভাবে প্রধানমন্ত্রীর সহযোগী সঙ্গী হিসেবে বিশেষ মর্যাদাপ্রাপ্ত হন।
ব্যতিক্রম
কতকগুলো ক্ষেত্রে ফার্স্ট লেডি পদবীর প্রয়োগ স্ত্রী বা সঙ্গীনি ছাড়াই হতে পারে। ১৯৯৪ সালে পেরু রাষ্ট্রের প্রেসিডেন্ট আলবার্টো ফুজিমোরি তার স্ত্রী সুসানা হিগুইচি'র সাথে বিবাহ-বিচ্ছেদ ঘটে। অতঃপর, ফার্স্ট লেডি হিসেবে সুসানা হিগুইচি'র পরিবর্তে আনুষ্ঠানিকভাবে তার কন্যা কিকো ফুজিমোরি'র নাম ঘোষণা করা হয়।
কোরিয়ার গ্রান্ড ন্যাশনাল পার্টির সাবেক প্রধান পার্ক গিউন-হাই দক্ষিণ কোরিয়ার রাষ্ট্রপতি ও স্বৈরশাসক পার্ক চুং হি'র আমলে ফার্স্ট লেডি হয়েছিলেন। তিনি হি'র কন্যা। ১৫ আগস্ট, ১৯৭৪ তারিখে উত্তর কোরীয় সরকারের নির্দেশে জাপানী বংশোদ্ভূত মান সে-গুয়াং কর্তৃক তার মাতা কোরিয়ার ন্যাশনাল থিয়েটারে নিহত হবার প্রেক্ষিতে মায়ের মৃত্যুজনিত কারণে এ পদবী লাভ করেন হাই।
ফার্স্ট ব্লোক
২৪ জুন, ২০১০ সালে জুলিয়া গিলার্ড অস্ট্রেলিয়ার প্রধানমন্ত্রী হিসেবে অভিষিক্ত হবার পর প্রচার মাধ্যমগুলো তার সঙ্গী টিম ম্যাথিয়েসনের উপর দৃষ্টি নিবদ্ধ করে। তিনদিন পর অস্ট্রেলিয়ার সংবাদপত্রগুলো ম্যাথিয়েসনকে লক্ষ্য করে ফার্স্ট ব্লোক পদবী নামে নামাঙ্কিত করে।  তিনিও তা সানন্দে গ্রহণ করেন। বিশেষ করে স্বেচ্ছাসেবক এবং দাতব্য কর্মকাণ্ডে তাকে অতীব সম্মান সহকারে এ পদবী প্রদান করা হয়।
ফার্স্ট ফ্যামিলি
রাষ্ট্র প্রধানের পুরো পরিবার ফার্স্ট ফ্যামিলি নামে সুপরিচিত হয়ে থাকেন। দ্বিতীয় স্তর বা উপ-রাষ্ট্রপতির স্ত্রী সেকেন্ড লেডি বা ভাইস-ফার্স্ট লেডি পদে মর্যাদাপ্রাপ্ত হন। আরো সহজভাবে বলা যায় যে, তার পরিবার সেকেন্ড ফ্যামিলি নামে পরিচিত।
অন্য ব্যবহার
নির্দিষ্ট অঞ্চল বা এলাকায় অবস্থানরত কোন মহিলা সামাজিক স্তরে একচ্ছত্রভাবে যদি প্রাধান্য বিস্তার করে থাকেন, তাহলে তিনিও 'ফার্স্ট লেডি' হিসেবে অভিহিত হয়ে থাকেন।
মার্কিন যুক্তরাষ্ট্রে ফার্স্ট লেডি শব্দগুচ্ছটি বিভিন্নক্ষেত্রে বহুবিধভাবে প্রয়োগ ঘটাতে দেখা যায়। রাজনৈতিক কারণ ছাড়াও কোন নারী যদি তার কর্মে অসামান্য প্রতিভার স্ফূরণ ঘটান কিংবা ব্যতিক্রমধর্মী অবদান রাখেন, তাহলেই তিনি ফার্স্ট লেডি খেতাব অর্জন করে থাকেন অনেকট মিস ওয়ার্ল্ড পদবীর মতো। যেমন:-
সাতকানিয়া
সাতকানিয়া বাংলাদেশের দক্ষিণাঞ্চলের চট্টগ্রাম বিভাগের অন্তর্গত চট্টগ্রাম জেলায় অবস্থিত একটি শহর। প্রশাসনিকভাবে শহরটি সাতকানিয়া উপজেলার সদর। শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহ আমানত আন্তর্জাতিক বিমানবন্দর এবং  কক্সবাজার বিমানবন্দর। শহরটি চট্টগ্রাম জেলার ষষ্ঠতম জনবহুল এবং সাতকানিয়া উপজেলার বৃহত্তম শহরাঞ্চল। বিভাগীয় শহর বন্দর নগরী চট্টগ্রাম থেকে মাত্র ৫০.৫ কি.মি. দূরত্বে সাতকানিয়া শহর অবস্থিত ।
জনসংখ্যা
বাংলাদেশ আদমশুমারী ২০১১ অনুযায়ী সাতকানিয়া শহরের মোট জনসংখ্যা ৫৪,৩৪৯ জন যার মধ্যে ২৫,৫২০ জন পুরুষ এবং ২৮,৮২৯ জন নারী। এ শহরের পুরুষ এবং নারী অনুপাত ৮৯। শহরে মোট হোল্ডিং সংখ্যা রয়েছে ১০২৭১ টি।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৮ মিটার।
প্রশাসন
১৯৯৮ সালে সাতকানিয়া শহরের নাগরিকর পৌরসেবা ও অন্যান্য সুযোগ-সুবিধা প্রদান করার উদ্দেশ্যে সাতকানিয়া পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১০টি মহল্লায় বিভক্ত । ১৮.১৮ বর্গ কি.মি. আয়তনের সাতকানিয়া শহরের ১২.৫১ বর্গ কি.মি. এলাকা সাতকানিয়া পৌরসভা দ্বারা পরিচালিত হয়।
শিক্ষা ব্যবস্থা
সাতকানিয়া শহরের স্বাক্ষরতার হার শতকরা ৫৯.৮ ভাগ।
অসমীয়া ভাষা উন্নতি সাধিনী সভা
অসমীয়া ভাষা উন্নতি সাধিনী সভা (Assamese Language Development Society) সংক্ষেপে আভাউসা একটি অসমীয়া সাহিত্য সংগঠন ছিল। ১৮৮৮ সনের ২৫ আগস্ট তারিখে সংগঠনটির জন্ম হয়। এটি ছিল অসম সাহিত্য সভার পূর্ববর্তী পর্যায়। প্রথম সম্পাদক ছিলেন শিবরাম শর্মা বরদলৈ। অসমীয়া ভাষা উন্নতি সাধিনী সভার মুখ্য উদ্দেশ্য ছিল অসমীয়া-ভাষা সাহিত্যের উন্নতি সাধন। এই সংগঠনটিই প্রথম যা অসমীয়া সাহিত্যকে আধুনিক রুপ দিয়েছিল।
ইতিহাস
ঊনবিংশ শতিকার অষ্টম দশকে কলকাতায় অধ্যয়নরত অসমীয়া ছাত্রেরা অসমীয়া ভাষাকে অসমীয়া জাতীয়তাবাদ গঠনের মুল কারক রুপে চিহ্নিত করে। এই ছাত্রেরা ১৯৮৮ সনের ২৫ আগস্ট তারিখে অসমীয়া ভাষার উন্নতির জন্য অসমীয়া ভাষা উন্নতি সাধিনী সভা গঠন করে । ।
উদ্দেশ্য
অসমীয়া ভাষা উন্নতি সাধিনী সভার মুখ্য উদ্দেশ্য সমূহ ছিল: জোনাকী আলোচনা পত্রিকায় সভার উদ্দেশ্যসমূহ উল্লেখ করা হয়েছিল। উল্লেখিত উদ্দেশ্যসমূহ নিম্নরুপ: The objective of the Sabha is to find out solutions as to how an infant mother tongue would grow; how would it equalize the other rich and developed languages of the world and brighten the poor and gloomy face of Assam; how would it grow from the present weak and sick status to a healthy state. The development of Assamese language and literature is the primary aim of the organization. For that purpose it strives to preserve the old Assamese texts available, to translate different important books from Sanskrit and other languages into Assamese which are not available in the mother tongue, to develop reading habit among the masses to introduce pure grammar and orthography instead of the impure orthography and grammar, and to create one standard written language all through the areas of Assam.
জোনাকী আলোচনা পত্রিকা
সভায় দায়িত্বে নেওয়া বিভিন্ন কার্যক্রমের অন্যতম ছিল অসমীয়া মাসিক পত্রিকা জোনাকীর প্রকাশ। ১৯৮৯ সনে মাসিক পত্রিকা জোনাকীর জন্ম হয়। সভার লক্ষ্য ও উদ্দেশ্য বিষয়ে এই আলোচনা পত্রিকায় নিয়মীতভাবে প্রকাশীত করা হত।
বাণ রঙ্গমঞ্চ
বহুদিন পূর্বে অসমীয়া অভিনেতারা বাঙালি অভিনেতার সহিত বেঙ্গলী আ্যামেচার থিয়েটার পার্টীর সহিত একসঙ্গে অভিনয় করিত। কিন্তু দুইভাষিক শিল্পীর মধ্যে থাকা অমিলের জন্য ১৯০৩ সনে অসমীয়া অভিনয় শিল্পী সমাজ বিছিন্ন হয়ে বাণ থিয়েটার প্রতিষ্ঠা হয়। ১৯০৬ সনে কেবল অসমীয়া নাটক মঞ্চস্থ করার জন্য বাণ রঙ্গমঞ্চ স্থাপনের সিদ্ধান্ত নেয়।
সভার সহিত জড়িত ব্যক্তি
বিশ্বের দরবারে অসমীয়া ভাষার পরিচয় তুলে ধরার জন্য প্রারম্ভিক অবস্থায় প্রচেষ্টা করা কয়েকজন ব্যক্তির নাম নিম্নে উল্লেখ করা হল:
শ্রিভপোর্ট, লুইজিয়ানা
শ্রিভপোর্ট মার্কিন যুক্তরাষ্ট্রের লুইজিয়ানা অঙ্গরাজ্যের একটি শহর। এটি শ্রিভপোর্ট-বসিয়ার মেট্রোপলিটন এলাকার সবচেয়ে জনবহুল শহর। জনসংখ্যার দিক দিয়ে নিউ অর্লিন্স ও ব্যাটন রুজের পর এর অবস্থান। এর অধিকাংশ এলাকাই কাড্ডো প্যারিশ এর অন্তর্ভুক্ত। রেড নদীর পশ্চিম তীর থেকে শুরু করে বসিয়ার প্যারিশ পর্যন্ত এর সম্প্রসারণ ঘটেছে। ২০১০ এর আদমশুমারি অনুযায়ী শ্রিভপোর্টের জনসংখ্যা ১,৯৯,৩১১। ২০১৯ সালে এর জনসংখ্যা কমে দাঁড়িয়েছে ১,৮৭,১১২।
১৮৩৬ সালে শ্রিভ টাউন কোম্পানি রেড নদী ও টেক্সাস ট্রেইলের (ট্রেইল হলো ভ্রমণের উদ্দেশ্যে নির্মিত বালু বা পাথর নির্মিত বিশেষ এক ধরনের পথ) সংযোগস্থলে নতুন একটি শহর প্রতিষ্ঠার লক্ষ্যে শ্রিভপোর্ট শহর গড়ে তুলে। বিংশ শতকে লুইজিয়ানায় তেলশিল্পের বিকাশ ঘটলে এখানে স্ট্যান্ডার্ড অয়েল ও ইউনাইটেড গ্যাস কোম্পানির মত তেল উৎপাদনকারী প্রতিষ্ঠানগুলোর কার্যালয় স্থাপিত হয়। তেলশিল্পের পতন ঘটলে এখানে কর্মসংস্থান হ্রাস পায়।  পরবর্তীতে গাড়ি উৎপাদনকারী প্রতিষ্ঠান জেনারেল মোটরসের শ্রিভপোর্ট শাখা বন্ধ হয়ে গেলে বেকারত্বের হার আরো বেড়ে যায়।  সেড্রিক গোভার শহরের মেয়র নির্বাচিত হলে অপরাধ, অর্থনৈতিক সংকট ও জনসংখ্যা হ্রাসের মত সমস্যা দূরীকরণে উদ্যোগ গ্রহণ করেন।
শ্রিভপোর্ট আর্কানসাস, লুইজিয়ানা ও টেক্সাস অঙ্গরাজ্যের মিলনস্থল আর্ক-লা-টেক্সাসের কেন্দ্র। এখানে লুইজিয়ানা স্টেট বিশ্ববিদ্যালয়, লুইজিয়ানা প্রযুক্তি বিশ্ববিদ্যালয় ও সাউদার্ন বিশ্ববিদ্যালয়ের শাখা অবস্থিত। রিজিয়নস ফিন্যান্সিয়াল কর্পোরেশন, জেপি মর্গান চেজ, এটি অ্যান্ড টি, হানিওয়েল ইউওপি ও ইউনাইটেড পার্সেল সার্ভিসের মত প্রতিষ্ঠানের কার্যালয় এখানে অবস্থিত।
ইতিহাস
ক্যাপ্টেন হেনরি মিলার শ্রিভস রেড নদীকে নৌ-চলাচলের উপযোগী করে তুলেন। হেলিওপোলিস নামক বিশেষ এক ধরনের নৌযান ব্যবহার করে তিনি নদীর উপরস্থ ১৮০ মাইল দীর্ঘ কাঠ-সৃষ্ট জট দূর করেন। তার নামানুসারে শহরটির নাম হয় শ্রিভপোর্ট।
১৮৩৫ সালে কাড্ডো আদিবাসীরা শ্রিভটাউন কোম্পানির কাছে যে ভূমি বিক্রয় করে, শ্রিভটাউন তারই অংশ ছিল। ১৮৩৮ সালে কাড্ডো প্যারিশ সৃষ্টি করা হলে শ্রিভপোর্ট এর সদর দপ্তর হয়। ১৮৩৯ সালের ২০ মার্চ একে স্থানীয় শাসনের আওতাভুক্ত করা হয়।
এখানে প্রচুর পরিমাণে বাষ্পীয় ইঞ্জিনচালিত নৌকা বিক্রি করা হত। এছাড়াও শহরটি দাসব্যবসার অন্যতম কেন্দ্র হয়ে ওঠে। ১৮৬০ সালে শ্রিভপোর্ট শহরে ২,২০০ জন স্বাধীন মানুষ ও ১,৩০০ জন ক্রীতদাস ছিল।
গৃহযুদ্ধ ও পুনর্গঠন
ইউনিয়ন বাহিনী ব্যাটন রুজ ও ওফেলেসাস দখল করে নেওয়ার পর ১৮৬৩-১৮৬৫ সালে শ্রিভপোর্ট লুইজিয়ানার রাজধানী ছিল। কনফেডারেট বাহিনীর ট্রান্স-মিসিসিপি দপ্তর এখানে প্রতিষ্ঠিত হয়েছিল। শহরে উত্তর-পশ্চিম শৈলশিরায় আলবার্ট সিডনি জনসন দুর্গ প্রতিষ্ঠিত হয়।
শ্রিভপোর্টের নারীরা গৃহযুদ্ধে অনন্য ভূমিকা পালন করেছিলেন। ঐতিহাসিক জন ডি উইন্টারস তার ১৯৬৩ সালের "লুইজিয়ানায় গৃহযুদ্ধ" বইয়ে এর বিবরণ লিপিবদ্ধ করেছেন। যোদ্ধাদের জন্য কাপড় সেলাই, চাদর দান, অর্থ সংগ্রহ-সহ বিভিন্ন উপায়ে তারা যোদ্ধাদের সাহায্য করেন।
১৮৬২ সালের ডিসেম্বরে কনফেডারেট সৈন্যদের জন্য অর্থ সংগ্রহে শ্রিভপোর্টে আনন্দানুষ্ঠান আয়োজিত হয়। ১৮৬৩ সালের ৬ এপ্রিল শ্রিভপোর্ট নারী সমিতি একই উদ্দেশ্যে  বলনাচের আয়োজন করে। একই মাসে শহরের ম্যানসফিল্ড মহিলা কলেজে  কনফেডারেটদের সম্মানে কনসার্ট আয়োজিত হয়।
১৮৭৩ সালে শ্রিভপোর্টে পীতজ্বর মহামারী দেখা যায়, যাতে ৭৫৯ জন অধিবাসী মারা যান। পরবর্তীতে আরো ৪০০ জন পীতজ্বরে মারা যান।
১৮৯৫ সালে ফ্রেঞ্চ অভিবাসী জাস্টিন ভিনসেন্ট গ্রাস (১৮৬৮-১৯৫৯) শ্রিভপোর্ট শহরের সবচেয়ে বড় মুদি দোকান ও পানশালা খুলেন। তিনি ও তার স্ত্রী ইউজিন লুইজিয়ানার অন্যতম মানবদরদি ব্যক্তি ছিলেন। "কমিউনিটি ফাউন্ডেশন অব নর্থ লুইজিয়ানা" নামক সমাজকল্যাণ সংস্থায় তারা ২.৩ মিলিয়ন ডলার অর্থ দান করেন।
এ শহরে জন্ম নেওয়া অনেক আফ্রো-আমেরিকান সংগীতজ্ঞ খ্যাতি অর্জন করেছিলেন। এদের মধ্যে রয়েছেন-হাড্ডি উইলিয়াম লেডবেটার( যিনি লেড বেলি নামে বিশ্বখ্যাতি অর্জন করেছিলেন),জেসি থমাস, ডেভ আলেক্সান্ডার ও কেনি ওয়েইন শেফার্ড।
১৯১৪ সালের দিকে রেড নদী পুনরায় নৌ-চলাচলের অনুপযোগী হয়ে পড়ে। ১৯৯৪ সালে আমেরিকান সেনাবাহিনীর উদ্যোগে এটি পুনরায় নৌ-চলাচলের উপযোগী হয়।
১৯২৪ সালে শ্রিভপোর্টের নাগরিকরা সামরিক বিমানঘাঁটি প্রতিষ্ঠায় উদ্যোগী হয়। ১৯২৬ সালে তারা জানতে পারে, টেক্সাসের ক্রকেট দুর্গে অবস্থিত সেনাবাহিনীর তৃতীয় আক্রমণ উইং ৫০০% সম্প্রসারণ করা হবে, এবং এজন্য তাদের ৮১ বর্গকিলোমিটার এলাকার প্রয়োজন। ১৯২৭ সালে  স্থানীয় নাগরিক নেতা অ্যান্ড্রু কোয়ের্বেস ও জন ডি এউইংয়ের নেতৃত্বে এ উদ্দেশ্য বাস্তবায়নে কমিটি গঠন করা হয়।  তাদের প্রাথমিক পরিকল্পনা খারিজ হয়ে গেলেও ১৯২৮ সালে ক্যাপ্টেন হ্যারল্ড রস হ্যারিস-কে বিমানঘাঁটির জন্য শ্রিভপোর্টে উপযুক্ত জায়গা নির্বাচনের দায়িত্ব দেওয়া হয়।
ক্যাপ্টেন হ্যারিস বার্কসডেল ফিল্ডের নিকটে একটি তুলা আবাদক্ষেত্রকে জায়গা নির্বাচন করেন। স্থানীয় কমিটি সর্বসম্মতভাবে এর অনুমোদন প্রদান করে। ১৯২৮ সালের ৫ ডিসেম্বর আনুষ্ঠানিকভাবে শ্রিভপোর্ট বিমানঘাঁটি নির্মাণের জায়গা হিসেবে নির্বাচিত হয়। এজন্য শহরটি ৮০-টি প্রতিদ্বন্দ্বীকে পরাজিত করে। ৮০০-জন ভূমিমালিককে ১৫,০০,০০০ ডলারের বন্ড প্রদানের মাধ্যমে সরকার জায়গার মালিকানা লাভ করে। ১৯২৯ সালে শ্রিভপোর্টের ভোটাররা এর অনুমোদন প্রদান করেন। ১৯৫৯ সালের ৩১শে ডিসেম্বর বন্ডের মেয়াদ শেষ হয়।
১৯৪১ সালের সেপ্টেম্বরে জর্জ এস প্যাটন শ্রিভপোর্টে সামরিক মহড়ার আয়োজন করেন।
শ্রিভপোর্ট শহর থেকেই লুইজিয়ানা হেরাইড রেডিও কার্যক্রম পরিচালনা করত। হ্যাঙ্ক উইলিয়ামস ও এলভিস প্রিসলির মত খ্যাতনামা শিল্পী এখানে সংগীত পরিবেশন করেছেন।
১৯৬০ এর দশকে শ্রিভপোর্টে নাগরিক অধিকার আন্দোলন দানা বেঁধে ওঠে। এখানকার বাসিন্দা ড.সি ও সিম্পসন মার্টিন লুথার কিং এর সঙ্গে কাজ করার দরুন তার বাড়ি বোমা মেরে উড়িয়ে দেওয়া হয়।
আফ্রিকান আমেরিকান সংগীতজ্ঞ স্যাম কুক ও তার দল শ্রিভপোর্টের একটি সরাইখানায় প্রবেশের চেষ্টা করেন, যেখানে শ্বেতাঙ্গরাই শুধু প্রবেশ করতে পারত। এ কারণে তাদের গ্রেপ্তার করা হয়। এ প্রেক্ষাপটে তিনি "এ চেঞ্জ ইজ গনা কাম"( পরিবর্তন আসতে চলেছে) গানটি রচনা করেছেন।
১৯৯০ এর দশকে শ্রিভপোর্ট শহরে নৌ-জুয়া জনপ্রিয় হয়ে ওঠে। ১৯৫৩,১৯৭৯ ও ১৯৯৯ সালে শহরটি "অল আমেরিকান সিটি" পুরস্কার লাভ করে।
ভূগোল
শ্রিভপোর্ট উত্তর-পশ্চিম লুইজিয়ানার অংশ। এটি ডালাস থেকে ১৮৮ মাইল, টাইলার থেকে ৯৮ মাইল, টেক্সাসের মার্শাল শহর থেকে ৪১ মাইল, লিটল রক থেকে ২১৫ মাইল, আর্কানসাসের টেক্সারকানা থেকে ৭৩ মাইল, ব্যাটন রুজ হতে ২৫০ মাইল, মনরো থেকে ৯৯ মাইল, রুস্টন থেকে ৬৯ মাইল ও মিনডেন থেকে ৩০ মাইল দূরে অবস্থিত।
পশ্চিম ও দক্ষিণ শ্রিভপোর্ট সমুদ্রপৃষ্ঠ হতে ২৫৩ ফুট উপরে অবস্থিত। শহরের আয়তন ১২২.৩৫ বর্গমাইল, এর ১০৭.১৪ বর্গমাইল স্থল ও ১৫.২১ বর্গমাইল জল।
শ্রিভপোর্টের জলবায়ু আর্দ্র উপক্রান্তীয় ধরনের। এখানে বার্ষিক গড় বৃষ্টিপাতের পরিমাণ ৫১ ইঞ্চি। বছরে গড়ে ৩৫ দিন হিমাঙ্কের নিচে তাপমাত্রা বিরাজ করে।